पाएं अपने शहर की ताज़ा ख़बरें और फ्री ई-पेपरडाउनलोड करें
पिछले कुछ दिनों से पड़ रही गर्मी पर आज बिजली टूटी है। पारा गिरा है। एक अच्छी खबर यह भी है कि केरल में मानसून 1 जून को ही पहुंच जाएगा। भारतीय मौसम विभाग ने यह भविष्यवाणी की है। इधर, छत्तीसगढ़ में कई जगह बारिश हुई। राजनांदगांव में रात 9.30 बजे के आसपास ऐसी बिजली गिरी कि एक मिनट के लिए लगा कि दिन निकल आया हो।
इसके बाद तो मौसम ही बदल गया। यहां जमकर बारिश हुई, बादल गरजे और मौसम ठंडा हो गया। हालांकि इससे कई इलाकों में बिजली चली गई, क्योंकि 11 केवी का तार टूट गया। कुछ स्थानों पर पेड़ गिर गए। उधर, प्रदेश में कई स्थानों पर भी मौसम की ठंडक दिखी। पश्चिमी विक्षोभ से लगातार बन रहे चक्रवात के कारण इस साल गर्मी नरम है। मई में 5 दिन गुजर जाने के बाद भी पारा 40 डिग्री के पार नहीं पहुंचा है। अप्रैल के अंतिम सप्ताह में दिन का तापमान 39 डिग्री तक पहुंचा था कि एक बार फिर पश्चिमी विक्षोभ से मौसम का मिजाज बदल गया है।
यह तस्वीर राजनांदगांव के सृष्टि कॉलोनी की है। इसे रात 9.30 बजे बिजली चमकने के दौरान एक पाठक अंकुर कश्यप ने खींची और भास्कर के लिए भेजी। ऐसा लगा जैसे दिन निकल आया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn